# Bartomeu Llinàs Ferrà

Bartomeu Llinàs Ferrà (Esporles, 1952) és un pedagog, historiador i polític mallorquí del PSIB-PSOE. Fou director provincial d'educació del MEC i conseller d'educació i cultura del Govern de les Illes Balears la VIIa legislatura.
És diplomat en magisteri (1970) i llicenciat en història (1983). En l'àmbit professional, ha estat director del col·legi públic Rafal Nou i inspector d'educació.
Ha estat regidor a l'ajuntament d'Esporles en dues ocasions, director provincial del Ministeri d'Educació i Ciència (1995-1996), director general de Projectes del Govern de les Illes Balears i director general de Formació Professional i Inspecció Educativa (2002-2003) i secretari general de la Presidència del Govern Balear (2007-2009).
El juny del 2007, i després de la renúncia del número 1 de la llista Francesc Antich, ell mateix renuncià a la seva acta de diputat al Congrés dels Diputats que li corresponia per haver estat el número 5 de les llistes. Uns dies abans havia sortit elegit diputat per Mallorca al Parlament de les Illes Balears. Renuncià a l'escó del parlament el 13 de juliol de 2007 per ser nomenat secretari de la presidència.
El 14 de setembre de 2009 fou nomenat Conseller d'educació i cultura del Govern de les Illes Balears.
És membre del Cercle d'Economia de Mallorca. N'ha estat el secretari i el vicepresident.
El 22 de desembre de 2019 és nomenat membre i president del Consell Social de la Universitat de les Illes Balears.

## Publicacions

* 1984: Tomàs Seguí. Biografia del batle d'Esporles en la Segona República
* 1996: El mapa escolar.

### Amb altres autors

* Experiència interdisciplinària sobre 'La deixa del geni grec', realitzada al Col·legi Públic Rafal Nou, Palma. (1983)
* Guia dels programes educatius de les Illes Balears (1989)
* Binifaldó: un camp d'aprenentatge a la Serra de Tramuntana de Mallorca. (1990)
* Illa al sud, un centre de vacances escolars a Formentera (1991)
* Pla provincial de formació del professorat : 1990-1991.
* Pla provincial de formació del professorat : 1991-1992.
* Llegendes i Tradicions d'Esporles (1996).
* Les Illes Balears. Llibre de text de Coneixement del Medi (1994)
* Els Camps d'aprenentatge de les Illes Balears (1996)

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 19. Palma: Promomallorca, p. 74. ISBN 84-8661702-2.
* ↑ «Bartomeu Llinàs Ferrà/Nuevo Conseller de Educación y Cultura. El "más adecuado" para levantar centros educativos» (en castellà). Diario de Mallorca, 15-09-2009. Arxivat de l'original el 24-07-2012. [Consulta: 23 juny 2023].
* ↑ BOE, 10-05-1995 (castellà)
* ↑ BOIB, 01-02-2002
* ↑ Diari de Balears, 02-02-2008.
* ↑ PSOE.es. «Bartomeu Llinàs presenta hoy su renuncia al acta de Diputado del Congreso» (en castellà), 06-06-2007. Arxivat de l'original el 14-09-2012. [Consulta: 23 juny 2023].
* ↑ PSOE.es. «Miriam Muñoz, diputada al Congreso» (en castellà), 07-06-2007. Arxivat de l'original el 07-09-2012. [Consulta: 23 juny 2023].
* ↑ Menorca, 26-05-2007 Arxivat 2012-07-02 a Wayback Machine. (castellà)
* ↑ Diari de Balears, 14-09-2009
* ↑ El Cercle d'Economía y el Consell buscan fórmulas para colaborar (castellà)
* ↑ Andreu Rotger es reelegido presidente del Cercle d'Economía (castellà)
* ↑ Junta Directiva Cercle d'Economia (castellà)
* ↑ Decret 98/2019, de 20 de desembre, pel qual es disposa el nomenament del president del Consell Social de la Universitat de les Illes Balears PDF
* ↑ Bartomeu Llinàs, nomenat president del Consell Social de la UIB
* ↑ «El Mapa escolar | Llinàs | Arc, L': quadern informatiu de l'Institut de Ciències de l'Educació de la Universitat de les Illes Balears».
* ↑ «Llinas Ferra Bartomeu». Arxivat de l'original el 2016-03-03. [Consulta: 14 setembre 2009].